**AIŠKINAMASIS RAŠTAS**

Dėl pritarimo ugdymo įstaigų ikimokyklinio ugdymo programoms

1. **Parengto tarybos sprendimo projekto tikslai ir uždaviniai:**

Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Lietuvos Respublikos švietimo ir mokslo ministro 2011 m. birželio 7 d. įsakymo Nr. V-1009 redakcija) patvirtintas „Ikimokyklinio ugdymo programų kriterijų aprašas“. Vadovaujantis šiuo aprašu, švietimo teikėjų, kurie vykdo ikimokyklinio ugdymo programą, savininko teises ir pareigas įgyvendinanti institucija, savininkas, įvertinęs šeimų, auginančių ikimokyklinio amžiaus vaikus, švietimo poreikius, pritaria ikimokyklinio ugdymo programai.

Teikiamos Molėtų rajono savivaldybės tarybos pritarimui ugdymo įstaigų ikimokyklinio ugdymo programos parengtos, vadovaujantis Švietimo ir mokslo ministerijos 2014 m. patvirtintu Ikimokyklinio amžiaus vaikų pasiekimų aprašu bei 2015 m. išleistomis Ikimokyklinio ugdymo turinio programų rengimo metodinėmis rekomendacijomis.

Ugdymo įstaigų ikimokyklinio ugdymo programų tikslas: atsižvelgiant į vaiko prigimtines galias, jo individualią patirtį, vadovaujantis raidos dėsningumais, kurti tinkamas sąlygas, padėsiančias vaikui tenkinti prigimtinius, kultūrinius, socialinius, pažintinius poreikius.

Uždaviniai: pasiekti, kad vaikas

* plėtotų individualias fizines, socialines, pažinimo, kalbos ir bendravimo, kūrybines galias,
* pozityviai bendrautų ir bendradarbiautų su suaugusiais ir vaikais, mokytųsi spręsti kasdienes problemas,
* aktyviai dalyvautų ir kūrybiškai išreikštų save šeimos, ugdymo įstaigos ir bendruomenės gyvenime,
* mokytųsi pažinti ir veikti: žaistų, keltų klausimus, tyrinėtų, rinktųsi veikos būdus ir priemones, samprotautų apie tai, ko išmoko, numatytų tolesnės veiklos žingsnius.

1. **Šiuo metu esantis teisinis reglamentavimas:**

Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Lietuvos Respublikos švietimo ir mokslo ministro 2001 m. birželio 7 d. įsakymo Nr. V-1009 redakcija) patvirtintas „Ikimokyklinio ugdymo programų kriterijų aprašas”.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Padidės ikimokyklinio ugdymo kokybė.

Neigiamų pasekmių nenumatoma.

**4. Lėšų poreikis ir jų šaltiniai (prireikus skaičiavimai ir išlaidų sąmatos):**

Nėra.

**5. Vykdytojai, įvykdymo terminai:**

Molėtų rajono savivaldybės ikimokyklinio ugdymo įstaigos, bendrojo ugdymo mokyklos, daugiafunkciai centrai.